लोक गीतें दियां धुनां लेइयै गीत लिखने कोई दोश आली गल्ल नेईं। मते सारे कवि कोई नां कोई धुन, चाहे ओ कुसै लोक गीतै दी गै होऐ, गुन गुनाइयै लिखे जाने आले गीतें च फन्न दे लिहाज कन्ने त्रुटी जां दोश गुंजाएश नेईं रौंह्‌‌‌दी ते सगुआं कोमलता ते रवान्नी आई जाने दी संभावना बधी जंदी ऐ। एदे अलावा लोक गीतें दी धुनें पर लिखे गेदे मीत, आम तौर पर लोक गीतें दै स्हारै, “भला शपाइया डोगरेआ” आंगू जादै लोक-प्रिय होई जंदे न। इस गल्ला दा प्रमान असें गी इत्थू बी मिलदा ऐ, जे जढ़े गीत फिल्मी दुनियां ते पंजाबी च लोक धुनें पर लिखे जंदे न, ओ सगुआं जादै लोक-प्रिये होंदे दिक्खे गे न।